Hoe kan Solarans leer oor planeet Aarde? Een manier is om julle televisieprogramme te kyk, wat eintlik een van die maniere is waarop hulle jou sal begin bereik. Jy sien, die uitdaging is dat hulle so ver in afstand – ligjare – is dat dit te veel jare neem vir die uitsendings om hulle te bereik. Hulle kry dus die programme deur jou as jy daarna kyk. Hulle leer jou tale en gebruike, selfs wat jy graag vir aandete wil eet. Vir hulle sal dit fassinerend wees, want hulle sal al die prettige dinge leer wat jy op televisie probeer verkoop. Hulle sien sommige van die rampspoedigheid wat plaas gevind het, maar hulle het ook bewus geraak van die veranderinge wat op die Aarde plaasvind, soos byvoorbeeld die verdunning van die atmosfeer. Hulle sien hoe die Aarde op ‘n nuwe manier vibreer en hulle wil help.
Maak dit baie van ‘n verskil oor wie verkies word? Watter wette sal jy in werking laat tree? Wel, as jy op Aarde is, maak dit ‘n groot verskil. As jy hier aan die ander kant van die sluier is, sien jy dit net. Jy sal jou stem laat hoor omdat jy deel van die kollektiewe is, maar jy het die hoër grond en dit is genade. Dit is die area waarin elkeen van julle nou kan begin beweeg, in die hoër vibrasies van wie jy werklik kan wees. Dis wat nou op die planeet Aarde plaasvind. Ja, daar is baie mense wat ‘n trek in daardie area voel, maar gaan tog nog steeds in die teenoorgestelde rigting. Baie mense voel selfs dat hul lewens binnegeval word, sodat hulle niks meer kan wegsteek nie, want daar is eintlik geen geheime op aarde nie.
Dit is wie jy is, en wat jy na die tafel bring. Soos julle die hele mensdom na hierdie volgende vlak laat beweeg, neem dit in besit. Loop daarin, glimlag daaroor en moenie die humor vergeet nie. Bowenal, dit is een van dié belangrike dinge. Wanneer ons vind dat jy te ernstig word, sal ons jou lagspiere kielie net om jou te herinner dat dit ‘n spel is. Jou gees is nooit in gevaar nie, want dit is oneindig. Dit is die deel van jou wat met jou hoër self verbind is, direk na die Huis en na die ander dimensies van jouself wat jy so grasieus verdeel het.
O, beteken dit dat jy geen foute sal maak nie? Wel, die enigste manier waarop jy die perfeksie kan betree, is om daardie foute te besit. Nie net in hierdie dimensie nie, maar in alle dimensies. Hoekom? Want dit is waar jy bymekaarkom en vind dat jy ‘n eindelose voorraad van ondervinding het wat jy nodig het. Wag totdat jy sien wat daar is, en dit geld vir elkeen van julle. As ons net met jou kan deel hoe dit gaan lyk en hoe eenvoudig die lewe kan wees. Nee, dit beteken nie dat dit maklik sal wees nie, want die oorgange is altyd moeilik en dit is geen geheim nie. Julle het dit gesien, selfs in die vyfde dimensie. Alhoewel jy dit al ‘n rukkie verwag en met afwagting daarvoor gewag het, was dit vir baie moeilik omdat julle jul basis verloor het. Jou derde dimensionele realiteite werk nie meer dieselfde nie. Dit is nie meer moontlik dat jy voortdurend in daardie rigting beweeg nie, maar julle doen regtig goed en ons is ongelooflik trots op julle!
Ons sal binnekort ‘n paar voorspellings gee, oor wat kom en plaasvind, en met julle deel. Hoe kan jy tydens hierdie tye van verandering op die beste moontlike plek wees? Die belangrikste deel daarvan is jou gees. Nou het jy die geleentheid om op te tree en ‘n waarnemer te word vir baie van hierdie dinge wat jy normaalweg sou loop of probeer wegsteek. Jy het gekom met die genade van gees en dit is wat ons vandag onder julle aandag wil bring en julle wil herinner. Bo alles skyn jy jou gees op ‘n baie digte en verwarde planeet. Skakel in daardie kennis in en kyk. Soos die wêreld rondom jou verander, is dit tyd om op te tree en jou genade in besit te neem. Neem besit van jou krag, selfs al beteken dit dat jy kwesbaar is, want dis hoe dit gedoen word.
Ons bied hierdie herinneringe aan julle. Hou die spieël voor jou gesig sodat jy weer kan onthou wie jy is. Jysal die krag ontvang om hierdie volgende stappe te doen, want ons wag vir jou om presies dit te doen en ons is hier om te help. Ons het die deure geopen, maar net jy kan deur hulle loop. Jy is op die planeet van vrye keuse, kies dus om in genade te wandel en alles waar te neem. Ons groet julle op so manier en vra julle om mekaar met respek te behandel. Versorg mekaar; help almal. Neem die volgende stap as jy hierdie nuwe speletjie speel, en speel goed saam, liewe kinders. Jy is meer geliefd as wat jy weet. Gaan hier vandaan in genade. En so is dit!